《奉酬王宗丞用宿大木寺韵见赠》
宋代·喻良能

誉处千钧重，文章一世雄。
诗工穿月胁，檄好愈头风。
北岳关山碧，南州荔子红。
使君今北海，还许一樽同。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。